Suinteresuotiems tiekėjams	

DĖL PIRKIMO SĄLYGŲ PAAIŠKINIMO

            UAB „Grinda“ Centrinės viešųjų pirkimų informacinės sistemos priemonėmis vykdomame mažos vertės skelbiamos apklausos būdu pirkime  „Skambučių centro valdymo sistemos programinės įrangos nuoma“ (toliau – Pirkimas, Pirkimo  ID Nr. 9490981) gavo suinteresuotų tiekėjų užklausą, kurioje prašoma paaiškinti Pirkimo sąlygas. 
UAB „Grinda“ išnagrinėjusi tiekėjų klausimus, paaiškina Pirkimo sąlygas:
	Eil.Nr.
	Klausimas / teikiamo siūlymo tekstas
	Atsakymai

	1.
	Sveiki, 

Siunčiame klausimus:

1)	Klausimas
Pagal 4.1.4 punktą Paslaugos turi būti teikiamos 24/7/365 rėžimu, ir pagal 4.5 punkto 4 lentelės 5 eilutę gedimų šalinimo reikalavimus paslaugos sutrikimo metu gedimas turi būti pašalintas per 2 h, ar tai reiškia, kad sutrimimų šalinimo laikas visada vienodas neatsižvelgiant į darbo ir nedarbo laikus? t.y. nedarbo metu ir savaitgaliais incidento pašalinimo laikas taip pat 2 h?




	Taip, 2 val. gedimo pašalinimo terminas taikomas nepriklausomai nuo paros laiko, darbo ir nedarbo dienų, t. y. 24/7/365 režimu.

	2.
	2)	Klausimas
4.3 punkto antroje lentelėje 4 eilutėje  prašote, kad Sistema turi užtikrinti pakankamą vienalaikių pokalbių kanalų skaičių, kad ekstremalios situacijos metu skambučius galėtų vienu metu priimti ir inicijuoti visi aktyvūs Sistemos naudotojai. Kokį vienalaikių skambučių kiekį turite ekstremalių situacijų metu? Koks ekstremalių situacijų metu vienalaikių skambučių kiekis ( vienetais) turi patekti į sistemą, kad būtų aptarnautas? 

	Konkretus vienalaikių skambučių skaičius nenustatomas. Sistema turi užtikrinti pakankamą vienalaikių pokalbių kanalų skaičių, kad ekstremalios situacijos metu skambučius galėtų vienu metu priimti ir inicijuoti visi aktyvūs Sistemos naudotojai.

	3.
	3)	Klausimas
4.3 punkto antroje lentelėje 4 eilutėje  rašote, kad Sistema turi suteikti galimybę skambučius priimti ir inicijuoti interneto naršyklėje veikiančiu programiniu telefonu, naudojant prie kompiuterio prijungtas ausines ir mikrofoną. Nėra aprašytas koks autentifikavimosi būdas taikomas vartotojams neturintiems prieigos prie pokalbių įrašų. Vartotoji kurie neturi prieigos prie pokalbių įrašų atliekant skambučius turi tiesioginę prieigą prie kitų jautrių duomenų ( pvz. abonentų telefonų numeriai)  Patikslinkite koks autentifikacijos būdas turi būti taikomas šiems vartotojams?   

	Naudotojų autentifikavimui taikomas dviejų veiksnių autentifikavimas, naudojant slaptažodį ir autentifikavimo programėlę. Prieiga prie pokalbių įrašų suteikiama pagal naudotojui priskirtas teises: du įgalioti komandos nariai turi prieigą prie visų pokalbių įrašų, o kiti Sistemos naudotojai gali išklausyti tik savo pokalbių įrašus. Jautrūs duomenys Sistemoje nekaupiami, tvarkomas tik minimalus reikalingų duomenų kiekis.

	4.
	4)	klausimas
4,6 punkte 5 lentelėje 3 eilutėje teigiate, kad Jungiant prie Sistemos Administratoriui ir kitiems prie Pokalbių įrašų prieigą turintiems naudotojams turi būti taikomas kelių veiksnių tapatybės patvirtinimas. 

           Perkančioji organizacija yra jautrių duomenų valdytojas ( adresai, telefono numeriai ir t.t), kuriam taikomi Lietuvos Respublikos kibernetinio saugumo įstatymo bei NIS2 direktyvos pagrindu nustatyti kibernetinio saugumo reikalavimai prašome patikslinti, ar vartotojams jungiantis prie sistemos turi būti  taikomi NIS2 reikalavimai:
•	Asmenys turintys prieigą prie jautrių duomenų turi laikytis NIS 2 keliamų prisijungimų prie sistemų reikalavimų. 
konsultantų slaptažodį turi sudaryti ne mažiau kaip 12 simbolių, administratoriaus slaptažodį turi sudaryti ne mažiau kaip 15 simbolių, slaptažodis turi būti sudarytas iš didžiųjų ir mažųjų raidžių, skaičių ir specialiųjų simbolių;
•	didžiausias leistinas mėginimų įvesti teisingą slaptažodį skaičius – iki 5 kartų. Viršijus leistiną mėginimų įvesti teisingą slaptažodį skaičių, paskyra turi užsirakinti ir neleisti identifikuotis ne trumpiau nei 15 minučių;
•	slaptažodžiai negali būti saugomi ar perduodami atviru tekstu ar užšifruojami nepatikimais algoritmais;
•	slaptažodis turi būti keičiamas ne rečiau kaip kas 2 mėnesius ir keičiant slaptažodį neturi būti leidžiama sudaryti konsultantų slaptažodžio iš buvusių 6 paskutinių slaptažodžių, o administratoriaus slaptažodžio iš buvusių 8 paskutinių slaptažodžių;
•	pirmojo prisijungimo prie sistemos metu turi būti automatiškai inicijuojamas laikino slaptažodžio pakeitimas;
•	sistemos naudotojas turi teisę savarankiškai pasikeisti slaptažodį sistemoje;
•	sistemos naudotojas, pamiršęs savo slaptažodį, jį gali savarankiškai atkurti;
•	Tiekėjas negali atviru kodu siųsti sistemos vartotojams prisijungimo slaptažodžius;
•	Slaptažodžio galiojimo trukmė 60 d. likus 15 dienų iki slaptažodžio galiojimo pabaigos vartotojas informuojamas apie poreikį keisti slaptažodį. Nepasikeitus reikiamu laiku slaptažodžio sistema yra blokuojama. Pasikeitus slaptažodį sistema atblokuojama.


	Turi būti laikomasi pirkimo sąlygų 4.6 punkto Lentelėje Nr. 5 nustatytų minimalių informacijos saugumo ir asmens duomenų apsaugos reikalavimų.

	5.
	5)	Klausimas
4.6 punkto 5 lentelėje 6 eilutėje nurodyta, kad Pirkėjo duomenys ir Pokalbių įrašai turi būti šifruojami juos perduodant ir saugant, taikant visuotinai pripažintas bei aktualias saugumo priemones. Slaptažodžiai negali būti saugomi ar perduodami atviru tekstu.
Kadangi Perkančioji organizacija yra jautrius duomenis apdorojantis subjektas, kuriam taikomi Lietuvos Respublikos kibernetinio saugumo įstatymo bei NIS2 direktyvos pagrindu nustatyti kibernetinio saugumo reikalavimai ir pokalbių įrašuose gali būti tvarkomi specialių kategorijų asmens duomenys, prašome patikslinti, ar pokalbių įrašų saugojimui ir administravimui turi būti taikomi NIS2 reikalavimai:
• Prisijungimas prie vartotojo darbinės aplinkos turi būti apsaugotas bent dviejų skirtingų būdų autentifikacija (pvz., slaptažodis ir kodas, gaunamas SMS žinute).
• Pokalbių įrašai turi būti užšifruoti visu savo gyvavimo laikotarpiu taikant visuotinai priimtų informacijos ir kibernetinės saugos gerųjų praktiškų rekomendacijas šifravimui;
• Šifravimo algoritmas ir jo parametrai (pvz., rakto ilgis, veikimo režimas ir pan.) turi atitikti naujausius šifravimo standartus ir būti laikomi atspariais užkoduotų pranešimų iššifravimo, neturint rakto, procesui (angl. cryptanalysis).
• Siekiant užtikrinti pokalbių įrašų konfidencialumą ir atitikimą duomenų apsaugos reikalavimams pokalbių iššifravimo raktas ir/ar slaptažodis turi būti saugomas pas Perkančiąją organizaciją; Tiekėjas neturi turėti galimybių iššifruoti saugomų pokalbių.
• Pokalbių įrašų perklausimas turi būti monitorinamas (kas kada kokį įrašą perklausė/parsisiuntė);
• Tiekėjas neturi turėti galimybių iššifruoti saugomų pokalbių.
	Turi būti laikomasi pirkimo sąlygų 4.6 punkto Lentelėje Nr. 5 nustatytų minimalių informacijos saugumo ir asmens duomenų apsaugos reikalavimų.



